જો દિકરીના લગ્ન એક સુખી સંપન્ન વાળા ઘરમાં કર્યા હોય તો તે સારી વાત છે. પરંતુ જ્યારે દિકરી પિયર રોકાવા આવે છે ત્યારે માતા પિતા પાસે એજ એશોઆરામ અને સુખસુવિધાની અપેક્ષા કરે છે જે તેેને સાસરામાં મળે છે. પરંતુ જો તમારી આર્થિક સ્થિતિ સામાન્ય હોય ત્યારે તમામ સુખસુવિધા કઇ રીતે પૂરી પાડશો. આ સમયે દિકરીએ સમજવાની જરૂર હોય છે. બીજી એક વાત દિકરી એવુ ઇચ્છે છે કે એને સાસરાના સ્ટેટસ પ્રમાણે લેણદેણ કરે. કારણ કે સાસરા વાળા સામે નીચુ જોવુ પડે છે અને સાસરાવાળાનું સાંભળવુ પડે છે. ત્યારે માતા પિતા દેવુ કરીને પણ દિકરીની ઇચ્છા પૂરી કરે છે કારણ કે તેને સાસરામાં ન સાંભળવુ પડે. ત્યારે માતા આ તમામ બાબતોને લઇને દિકરીને સમજાવે છે. પરંતુ દિકરીને પસંદ નથી પડતુ અને બંને વચ્ચે ખટપટ થાય છે. ત્યારે દિકરીને માતા પિતાથી વધુ પોતાની ઇઝ્ઝત, પ્રતિષ્ઠા વ્હાલી હોય છે. દિકરી ત્યારે એ ભૂલી જાય છે કે એને કઇ રીતે મોટી કરી છે એ વાતનું દુખ થાય છે.